อบต.จะดำเนินการจัดโครงการพ่อเฒ่า แม่เฒ่าจูงหลานเข้าปฏิบัติธรรม โดยมีวัตถุประสงค์เพื่อให้ผู้สูงอายุ เด็ก เยาวชนได้ปฎิบัติธรรมเพื่อนำไปพัฒนาแนวทางการดำรงชีวิตในอนาคต และสร้างความสัมพันธ์ระหว่างผู้สูงอายุ เด็ก เยาวชน โดยมีผู้เข้าร่วมกิจกรรมประมาณ 150 คน จำนวน 3 วัน โดยกำหนดจัดโครงการในวัดแห่งหนึ่ง อบต.ดำเนินการเบิกจ่ายค่าใช้จ่ายต่างๆ ไม่เกินอัตราที่กำหนดไว้ในระเบียบฯ ฝึกอบรม แต่มีประเด็นคำถามเพื่อเป็นแนวทางในการปฏิบัติดังนี้

1. ทางวัดสถานที่จัดกิจกรรมขอคิดค่าสถานที่ ค่าน้ำ ค่าไฟ ตลอดโครงการ จำนวน 3,500 บาท อบต.จะเบิกจ่ายตามระเบียบ มท.ค่าใช้จ่ายในการฝึกอบรม ข้อ 12(14) ค่าเช่าที่พัก หรือ ข้อ 12(16) ค่าใช้จ่ายอื่นที่จำเป็นในการฝึกอบรม

2.ทางวัดไม่มีใบเสร็จรับเงินให้กับทาง อบต. มีเพียงใบอนุโมทนาบัตร จะมีวิธีการแก้ไขอย่างไร ใช้ใบสำคัญรับเงินแทนได้หรือไม่ หรืออาจใช้แนวทางตามระเบียบ มท.ว่าด้วยการรับเงิน การเบิกจ่ายเงิน ฯ ข้อ 80 การจ่ายเงินรายใดซึ่งตามลักษณะไม่อาจเรียกใบเสร็จรับเงินจากผู่้รับชำระได้ ให้ผู้จ่ายเงินทำใบรับรองการจ่ายเงินได้ โดยบันทึกชี้แจงเหตุผลที่ไม่อาจเรียกใบเสร็จรับเงินได้ เพื่ีอประกอบการพิจารณาด้วย จะใช้แนวทางไหนดีครับ เพราะค่าใช้จ่ายนี้เป็นค่าใช้จ่ายที่จำเป็น และ อบต.ได้ใช้จ่ายงบประมาณโดยประหยัดแล้ว

อาจจะรบกวนสอบถามบ่อย แต่เพื่อเป็นแนวทางปฏิบัติที่ถูกต้องครับ ขอบคุณกรมส่งเสริมฯ ที่คอยตอบคำถามและไม่ทิ้งพนักงานท้องถินในพื้นที่